LT
L 2/16
Europos Sąjungos oficialusis leidinys
2023 1 4
KOMISIJOS ĮGYVENDINIMO REGLAMENTAS (ES) 2023/6 2023 m. sausio 3 d. kuriuo leidžiama pateikti rinkai valgomųjų dantenių Lentinula edodes miceliais fermentuotus žirnių ir ryžių baltymus kaip naują maisto produktą ir iš dalies keičiamas Įgyvendinimo reglamentas (ES) 2017/2470 (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr.
1852/2001 (1), ypač į jo 12 straipsnio 1 dalį, kadangi: (1)
Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos naujų maisto produktų sąrašą įtrauktus naujus maisto produktus;
(2)
pagal Reglamento (ES) 2015/2283 8 straipsnį Komisijos įgyvendinimo reglamentu (ES) 2017/2470 (2) nustatytas Sąjungos naujų maisto produktų sąrašas;
(3)
2019 m. gruodžio 12 d. bendrovė „MycoTechnology, Inc.“ (toliau – pareiškėja) pagal Reglamento (ES) 2015/ 2283 10 straipsnio 1 dalį pateikė Komisijai paraišką leisti pateikti Sąjungos rinkai valgomųjų dantenių Lentinula edodes miceliais fermentuotus žirnių ir ryžių baltymus kaip naują maisto produktą.
Pareiškėja paprašė fermentuotus žirnių ir ryžių baltymus leisti naudoti konditerijos kepiniuose, duonoje, bandelėse, skrebučiuose, picose, pusryčių javainiuose, javainių batonėliuose, vaisių ir daržovių gėrimuose, paruoštuose sumaišyti gėrimų milteliuose, kakavos ir šokoladiniuose konditerijos gaminiuose, pieno gaminių pakaitaluose ir nepieniniuose pakaitiniuose maisto produktuose svoriui kontroliuoti, raugintuose pieno gaminiuose, makaronų gaminiuose, mėsos pusgaminiuose ir mėsos gaminiuose, paruoštose vartoti sriubose ir sriubų koncentratuose ar tirpiųjų sriubų milteliuose, salotose, mėsos pakaitaluose, pieno gėrimuose ir vieno valgio pakaitiniuose maisto produktuose svoriui kontroliuoti, skirtuose visiems vartotojams;
(4)
2019 m. gruodžio 12 d. pareiškėja taip pat pateikė Komisijai prašymą apsaugoti paraiškai pagrįsti pateiktus nuosavybinius mokslinius tyrimus ir duomenis, t. y. išsamų gamybos proceso aprašymą (3) ir naujo maisto produkto sudėties analizes (4);
(5)
2020 m. balandžio 22 d.
Komisija paprašė Europos maisto saugos tarnybos (toliau – Tarnyba) atlikti Lentinula edodes miceliais fermentuotų žirnių ir ryžių baltymų kaip naujo maisto produkto vertinimą;
(6)
2022 m. vasario 28 d.
Tarnyba pagal Reglamento (ES) 2015/2283 11 straipsnį priėmė mokslinę nuomonę dėl valgomųjų dantenių Lentinula edodes miceliais fermentuotų žirnių ir ryžių baltymų kaip naujo maisto produkto pagal Reglamentą (ES) 2015/2283 saugos (angl. „SAFEty of pea and rice protein fermented by Shiitake (Lentinula edodes“) (5);
(1) OL L 327, 2015 12 11, p. 1.
(2) 2017 m. gruodžio 20 d.
Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).
(3) „MycoTechnology, Inc.“ (2020 m., nepaskelbta).
(4) „MycoTechnology, Inc.“ (2020 ir 2021 m., nepaskelbta).
(5) EFSA Journal 2022;20(4):7205.